  Анжелика Тихонова корреспондент 12-тӥ куартолэзе мерлыко вотэсъёсын «Комфортная среда по средам» ӵектос улсын Ижкарлэн тӧроез Олег Бекмеметьев Индустри ёросысь Кызьпу арамалэн вуоно тусыз сярысь вераз. Оглом парклэсь 92 сюрс 400 квадрат метр интывылзэ умоятозы. Со сярысь Ижкар администрацилэн пресс-службаез ивортӥз. Паркез выльдон концепция архитекторъёслэн, дизайнеръёслэн, удмурт общественностьлэн, вань тунсыкъяськись калыклэн ӵектонъёссы вылэ пыкиськыса дасямын. Нырысь ик, пыдын ветлон сюресъёсты радъяны, ализэ лыдэ басьтыса, тыл кыскыны, липето пукон интыос, жуг-жаг куянъёс, сяська убоос лэсьтыны чакламын Олег Бекмеметьев, Ижкарлэн тӧроезКызьпу арамаез выльдон кӧня ке люкетэн ортчоз. Ужъёсты Карлутка шур дорысен кутскозы – шур вамен выжез тупатъялозы, ярдураз пул вӧлдэт понозы. Бӧрысь паркын пуштроссыя кӧня ке интыос радъялозы. Авангардной урам палан калыкен ужрадъёс ортчытъяны инты дасялозы. Отчы амфитеатрен липет улэ пыртэм сцена, вузкарон павильонъёс, шутэтскыны но спортэн вырыны липет улэ пыртэм интыос, туалетъёс но жуг-жаг куян интыос лэсьтозы. Озьы ик баскетбол, волейбол шудыны площадкаос, футбол бусы, воркаутэн вырон инты но мукетыз луозы. Толалтэ нискылан гурезез выльдозы, велосипед но самокат люкылон сётъян интыез утёзы. Парк котыртӥ велосипедэн ворттылыны, толалтэ куасэн бызьылыны, гужем пыдын бызьылыны сюресъёс радъяны чаклало. Парклэн шундыӝужан палаз этнографи люкет луоз. Отчы Шунды Мумы синпелет пуктозы, кызьпу арамаез, вӧсьлыко кызэз но вӧсь изэз утёзы Со сяна, пӧртэм арлыдо пиналъёслы шудон понна резинаен вӧлдэм площадкаос дасялозы. Озьы ик пуныосты, писэйёсты поръятыны инты радъялозы. Пусъём, мер интыез «Жильё и городская среда» йӧскалык ӵектос улсын тупатъяно интыосын лыдметэ пыртӥзы. Выльдон ужъёслэн кутскон ӝоглыксы но ужъёслы висъяно коньдонлэн быдӟалаез асьмелэн тыршеммы бордысь потоз. 30-тӥ куартолэзёзь  Ижкарысь куинь мер интывылъёс понна куара сётон мынэ. Отчы пырыса, Кызьпу арамаез бырйыны луэ Та дырлы паркез выльдон концепция дась ини, проектно-сметной ужкагазъёс лэсьтӥсько. Тодэ вайытом, Кызьпу арамаез выльдон понна ӵектос дасяны 8 миллион манет висъязы.  Тегъёс: Ижкар Удмуртия умоятон ОлегБекмеметьев Кызьпуарама  